CELEX: 62021TN0166
Language: da
Date: 2021-03-29 00:00:00
Title: Sag T-166/21: Sag anlagt den 29. marts 2021 — Autorità di sistema portuale del Mare Ligure occidentale m.fl. mod Kommissionen

17.5.2021   
            
            
               DA
            
            
               Den Europæiske Unions Tidende
            
            
               C 189/23
            
         
      Sag anlagt den 29. marts 2021 — Autorità di sistema portuale del Mare Ligure occidentale m.fl. mod Kommissionen
      (Sag T-166/21)
      (2021/C 189/26)
      Processprog: italiensk
      
         Parter
      
      
         Sagsøgere: Autorità di sistema portuale del Mare Ligure occidentale og 15 andre sagsøgere (ved advokaterne F. Munari, I. Perego, G. Roberti og S. Zunarelli)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Artikel 1, 2, 3 og 4 i Kommissionens afgørelse annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Nærværende søgsmål er blevet anlagt med henblik på prøvelse af Kommissionens afgørelse af 4. december 2020 C(2020) 8498 final om statsstøtte SA.38399 2019/C (ex 2018/E) iværksat af Italien — Selskabsbeskatning for havne i Italien.
      Ved denne afgørelse blev den fritagelse for selskabsskat, som de italienske myndigheder for havnesystemer er omfattet af, kvalificeret som statsstøtte.
      Til støtte for søgsmålet har sagsøgerne fremsat følgende anbringender og fremført følgende argumenter.
      
                  1.
               
               
                  Første anbringende om, at afgørelsen er fejlagtig og tilsidesætter artikel 107, stk. 1, TEUF, for så vidt som det deri anføres, at myndighederne for havnesystemer udøver økonomisk virksomhed således som defineret af Kommissionen. Sagsøgerne har i denne forbindelse gjort gældende, at Kommissionen med urette fandt, at den kunne overføre de i praksis og retspraksis opstillede kriterier vedrørende havnene i andre medlemsstater eller andre typer af infrastrukturer — tillige i strid med de almindelige principper om ligebehandling og om god forvaltningsskik.
               
            
                  2.
               
               
                  Andet anbringende om, at afgørelsen ligeledes er fejlagtig og tilsidesætter artikel 107, stk. 1, TEUF, for så vidt som Kommissionen foretog en urigtig gengivelse af Italiens forsvarsargumenter med hensyn til, at der ikke findes noget marked, idet der er tale om en sektor, der i kraft af lovgivers valg ikke er åben for konkurrence.
               
            
                  3.
               
               
                  Tredje anbringende om, at Kommissionen endvidere tilsidesatte artikel 345 TEUF, artikel 3 TEUF, 7 TEUF og 121 TEUF samt flere EU-retlige principper, for så vidt som den ikke tog hensyn til den omstændighed, at traktaten ikke er til hinder for medlemsstaternes ret til at bevare offentlig ejendom over formuegoder og infrastrukturer i havne og til udelukkende at betro og forbeholde indenstatslige enheder som myndighederne for havnesystemer reguleringen og forvaltningen heraf.
               
            
                  4.
               
               
                  Fjerde anbringende om, at afgørelsen er urigtig og tilsidesætter artikel 107, stk. 1, TEUF, for så vidt som den:
                  
                              —
                           
                           
                              Fastslog, at der var blevet overført statsmidler.
                           
                        
                              —
                           
                           
                              Fandt, at myndighederne for havnesystemers skatteordning var selektiv.
                           
                        
                              —
                           
                           
                              Fandt, at skatteordningen for de italienske havne kunne fordreje konkurrencen og samhandelen mellem medlemsstaterne.
                           
                        
            
                  5.
               
               
                  Femte anbringende om, at afgørelsen derudover er behæftet med manglende sagsoplysning og begrundelse.